

Liite Sysmän kunnan varhaiskasvatussuunnitelmaan

SYSMÄN KUNNAN VARHAISKASVATUKSEN

TASA-ARVO- JA YHDENVERTAISUUSSUUNNITELMA

2023-2024

Sisällys

[JOHDANTO 2](#_Toc8048)

[1. Varhaiskasvatuksen arvot ja toiminta-ajatus 2](#_Toc8049)

[2. Tasa-arvoinen ja yhdenvertainen kohtaaminen varhaiskasvatuksessa 3](#_Toc8050)

[2.2. Sukupuolisensitiivinen varhaiskasvatus 3](#_Toc8051)

[2.3. Pienten lasten kiusaamisen ehkäisy 3](#_Toc8052)

[2.4. Tasa-arvo ja yhdenvertaisuus leikeissä ja oppimisympäristössä 3](#_Toc8053)

[2.5. Katsomuskasvatus varhaiskasvatuksessa 4](#_Toc8054)

[3. Henkiset ja fyysiset rajoitteet 5](#_Toc8055)

[4. Lasten osallisuus ja yhteistyö vanhempien kanssa 5](#_Toc8056)

[5. Tasa-arvon ja yhdenvertaisuuden toteutumisen arviointi 6](#_Toc8057)

[6. Kiusaamisen ehkäiseminen ja sovittelu keinot varhaiskasvatuksessa 6](#_Toc8058)

# JOHDANTO

Tasa-arvon ja yhdenvertaisuuden edistäminen tarkoittaa Sysmän kunnan varhaiskasvatuk- sessa sitä, että lapsia kohdellaan tasapuolisesti, yhdenvertaisesti ja ketään syrjimättä kaikissa tilanteissa. Tasa-arvo- ja yhdenvertaisuussuunnitelma on varhaiskasvatuksen työväline, jolla ennaltaehkäistään eri syistä tapahtuvaa syrjintää. Suunnitelman tarkoitus on tukea tasa-ar- von edistämistä varhaiskasvatuksen arjessa.

Varhaiskasvatuksen työntekijöiden on pohdittava omia asenteitaan ja niiden näkymistä omassa toiminnassaan. Varhaiskasvatuksen eri yksiköissä, ryhmissä ja esiopetuksessa tulee vallita myönteinen ja kannustava ilmapiiri, jossa on mahdollisuus avoimeen keskusteluun, tiedonhankintaan ja koulutukseen. Lapsia kuunnellaan ja heitä kannustetaan keskustelemaan avoimesti ja ennakkoluulottomasti. Työntekijät tunnistavat, kunnioittavat ja tuovat esille moninaisia ihmisenä olemisen malleja toimien samalla niin, että jokainen lapsi kokee olonsa hyväksytyksi ja pidetyksi omana itsenään.

Tasa-arvon ja yhdenvertaisuuden ylläpitämisessä ja edistämisessä ei ole kyse vain oikeuden mukaisuuden toteuttamisesta vaan turvallisen ja motivoivan varhaiskasvatus ympäristön luo misesta lapsen kokonaisvaltaisen hyvinvoinnin, kasvun ja oppimisen tueksi.

# 1. Varhaiskasvatuksen arvot ja toiminta-ajatus

#### Päiväkoti Syke

Painotamme vahvasti lapsen osallisuutta, lapsilla on mahdollisuus osallistua toiminnan ja toimintaympäristön suunnitteluun ja toteutukseen omien kykyjensä mukaan.

Pidämme tärkeänä perheiden tasa-arvoista kohtaamista ja pyrimme osaltamme tukemaan yhdenvertaisuutta sekä ehkäisemään syrjäytymistä.

Rakennamme aktiivisesti inklusiivista toimintakulttuuria, jossa jokainen lapsi voi olla omanlainen sekä tulla kuulluksi ja nähdyksi niillä keinoilla, joita hänellä on.

Arvostamme lasten ja perheiden mielipiteitä sekä ajatuksia pyrkien huomioimaan ne toimin- nassamme.

Tuemme lasten tunnetaitoja ja itsesäätelyn kehittymistä erilaisilla menetelmillä ja materiaa- leilla.

Aktivoimme ja kannustamme lapsia liikkumaan päivän aikana ja huomioimme aktiivisuuden näkökulman tarkastellessamme ja kehittäessämme toimintaa.

#### Perhepäiväkoti Ulpukka

Kodinomaisuus

Kiirettömyys

Osallisuus

Lämminhenkisyys

# 2. Tasa-arvoinen ja yhdenvertainen kohtaaminen varhaiskasvatuksessa

Tasa-arvolla ja yhdenvertaisuudella tarkoitetaan sitä, että kaikkia ihmisiä kohdellaan saman arvoisesti, kunnioittavasti, yksilöllisyys ja erilaisuus hyväksyen.

Yhdenvertaisuudella tarkoitetaan sitä, että kaikki ihmiset ovat samanarvoisia riippumatta heidän koulutuksestaan, sukupuolestaan, iästään, kansallisesta tai etnisestä alkuperästään, kansallisuudesta, kielestään, uskonnostaan, vakaumuksestaan, poliittisesta taustasta, mieli piteistään, vammastaan, terveydentilastaan, seksuaalisesta suuntautumisestaan tai muusta henkilöön liittyvästä syystä.

### 2.2. Sukupuolisensitiivinen varhaiskasvatus

Sukupuolisensitiivisyys tarkoittaa, että lapselle annetaan tilaa olla oma itsensä. Hän voi olla tyttö, poika tai muilla tavoilla määrittävä lapsi.

Sysmän kunnan varhaiskasvatuksessa lapsia ohjataan ja innostetaan leikkimään ilman suku puolirooleihin liittyviä ennakko-oletuksia. Lapsi kohdellaan omina itsenään sekä heidän mieli piteitään kuunnellaan ja arvostetaan. Leikki- ja oppimisympäristöt rakennetaan siten, että lapsilla on mahdollisuus tasa-arvoiseen toimintaan.

### 2.3. Pienten lasten kiusaamisen ehkäisy

Sysmän kunnan varhaiskasvatuksessa on käytössä Piki-toimintamalli. Piki-toimintamallin avulla tunnistetaan ja ehkäistään kiusaamista varhaiskasvatuksen ryhmissä ja leikeissä. Piki vahvistaa lasten vuorovaikutus- ja tunnetaitoja.

Piki-toiminnalla pyritään siihen, että kukaan ei syrjäytyisi. Lapset eivät synny kiusaajiksi tai ilkeiksi, vaan kiusaaminen on usein opittu tapa. Usein pienten lasten kiusaamisessa on kyse puutteellisista vuorovaikutus- ja itsesäätelytaidoista. Varhaiskasvatuksen työntekijät ovat sitoutuneet harjoittelemaan lasten kanssa tunne- ja vuorovaikutustaitoja satujen, tarinoiden ja keskustelujen kautta joka viikkoisilla Piki-tuokioilla. Pyrkimyksenä, että lapset oppisivat kunnioittamaan toisiaan ja aikuisia sekä olemaan osa yhteisöä.

### 2.4. Tasa-arvo ja yhdenvertaisuus leikeissä ja oppimisympäristössä

Varhaiskasvatuksessa oppimisympäristö katsotaan koostuvan fyysisestä, sosiaalisesta ja psyykkisestä ympäristöstä. Oppimisympäristöön kuuluvat lasten kasvua ja kehitystä tukevat toimitilat, piha-alue, lähiympäristö, välineet, tarvikkeet sekä toimintatavat, yhteisö ja sen kulttuuri. Varhaiskasvatuksen työntekijöiden tulee tiedostaa eri oppimisympäristöjen vai- kutus lasten leikkien ja toiminnan sisältöihin. Tasa-arvo- ja yhdenvertaisuustyössä lasten kanssa otetaan huomioon arjen pienetkin hetket, verbaalinen ja nonverbaalinen ilmaisu, pyritään huolehtimaan, että niihin ei sisälly epätasa-arvoisia tai sukupuolittavia elementtejä.

Lapsille luodaan mahdollisuus tasa-arvoiseen leikkiin ja toimintaan. Kaikki materiaalit, lelut, kirjat, pelit ym. ovat tarjolla tasapuolisesti kaikille lapsille. Lapset voivat valita leikkitaulusta leikkejä ja tavaroita mitä tarvitsevat, jos eivät osaa vielä sanoittaa asioita. Lasten osallisuus oppimisympäristöjen suunnittelussa ja rakentamisessa huomioidaan kuuntelemalla, havain- noimalla sekä toteuttamalla lasten ideoita. Lapset saavat olla mukana rakentamassa omaa oppimisympäristöään niin sisällä kuin ulkonakin.

### 2.5. Katsomuskasvatus varhaiskasvatuksessa

Varhaiskasvatuksessa ja esiopetuksessa katsomuskasvatusta toteutetaan kunnan ja lapsen varhaiskasvatussuunnitelman, esiopetussuunnitelman sekä Opetushallituksen antamien ohjeistuksien mukaan.

Opetushallituksen ohjeessa varhaiskasvatuksen katsomuskasvatuksen toteuttamisesta ja uskonnollisista tilaisuuksista varhaiskasvatuksesta kuvataan, miten uskonnon ja omantunnon vapautta koskevat säännökset Suomen perustuslaissa (731/1999), varhaiskasvatuslaissa (36/1973 muut. 580/2015) ja muussa lainsäädännössä tulee ottaa huomioon varhaiskasva- tuksen katsomuskasvatusta toteuttaessa sekä mahdollisia uskonnollisia tilaisuuksia ja toimi- tuksia sekä niille vaihtoehtoista toimintaa järjestettäessä.

Ohjeen tarkoitus on varmistaa sivistyksellisten ja uskonnon vapautta koskevien perusoikeuk- sien toteutuminen varhaiskasvatuksessa, edistää suvaitsevaisuutta ja moniarvoisuutta sekä varmistaa, että varhaiskasvatuksen katsomuskasvatus on uskonnollisesti sitoutumatonta. Varhaiskasvatuksen järjestäjä vastaa katsomuskasvatuksen toteuttamisesta, juhlien sekä us- konnollisten tilaisuuksien ja toimitusten ja niille vaihtoehtoisen toiminnan järjestämisestä säännösten ja määräysten edellyttämällä tavalla. Ohje koskee kaikkea varhaiskasvatuslaissa säädettyä.

Opetushallituksen hyväksymän varhaiskasvatussuunnitelman mukaan varhaiskasvatukseen sisältyy katsomuskasvatusta, jossa yhteisen tutustumisen kohteena ovat lapsiryhmässä ole- vat uskonnot ja muut katsomukset. Uskonnottomuutta tarkastellaan muiden katsomusten rinnalla. Varhaiskasvatus on uskonnollisesti, katsomuksellisesti ja puoluepoliittisesti sitoutu- matonta. Sitoutumattomuudella tarkoitetaan, että katsomuksia tarkastellaan tasaveroisina arvottamatta niitä. Lasta ei saa ohjata mihinkään katsomukseen eikä häneen saa katsomuk- sellisesti vaikuttaa.

Sysmän varhaiskasvatuksessa erilaisia vakaumuksia kunnioitetaan suhtautumalla niihin avoi- mesti ja yhdenvertaisesti. Ennakkoluuloja poistetaan ja ehkäistään tietoisuutta lisäämällä mm. tutustumalla eri uskontoihin. Lapsille järjestetään mahdollisuuksia tutustua eri uskonto- jen ja vakaumusten tapoihin, kunkin omia perinteitä kunnioittaen. Syrjintä vakaumuksen pe- rusteella tarkoittaa ihmisen elämänkatsomuksellisten arvojen loukkaamista.

Varhaiskasvatuksessa kaikki ihmiset nähdään samanarvoisina kansalaisuudestaan, kielestään tai etnisestä taustastaan riippumatta. Syrjinnän ennaltaehkäisyyn kiinnitetään huomiota ja aikuiset toimivat tässä asiassa mallina. Syrjinnän tunnistaminen ja välitön puuttuminen näh- dään tärkeänä ja erilaisia ajattelu- ja toimintatapoja sallitaan.

Sysmän varhaiskasvatuksessa pyrimme huomioimaan lasten vaihtelevat taustat. Avoimella ja kunnioittavalla suhtautumisella perheisiin ja lapsiin tuetaan lasten kulttuurisen identiteetin kehittymistä. Lasten varhaiskasvatus- ja hoitosuunnitelmia laadittaessa voidaan käyttää tulkkipalveluja perheen kanssa tehtävän yhteistyön tukemiseksi ja vahvistamiseksi.

# 3. Henkiset ja fyysiset rajoitteet

Sysmän kunnan varhaiskasvatuksessa on rakennettu aktiivisesti inklusiivista toimintakulttuu- ria, jossa jokainen lapsi voi olla omanlainen sekä tulla kuulluksi ja nähdyksi niillä keinoilla, joita hänellä on.

Varhaiskasvatuksessa ketään ei syrjitä terveydentilan tai vamman perusteella. Lapsen koh- telu on yhdenvertaista ja asiallista huolimatta psyykkisestä tai fyysisestä sairaudesta tai vam- masta. Varhaiskasvatuksessa lähtökohtana on, että lapsella on mahdollisuus osallistua kai- kenlaiseen toimintaan. Tarvittaessa lasta avustetaan tai pyritään helpottamaan toimintaan osallistumista. Varhaiskasvatuksessa ja esiopetuksessa tehdään mahdollisuuksien mukaan erityisjärjestelyjä. Lapset sijoitetaan ryhmiin missä tarvittavat järjestelyt onnistuvat.

Päiväkodin uusia tiloja rakennettaessa on huomioitu esteettömyys mm. wc-tilat, liuskat, kulkureitit. Valaistukseen on kiinnitetty huomiota mm. ryhmätiloissa valaistusta voi säätää.

Esiopetuksessa on käytössä opetusmateriaaleja, joita voidaan tarvittaessa käyttää ja hyödyn- tää lasten yksilöllisten tarpeiden mukaan. Varhaiskasvatuksen lelut, pelit ja oppimisympäris- töt ovat hankittu ja rakennettu niin, että niistä löytyy jokaiselle lapselle sopivia asioita. Var- haiskasvatuksen työntekijät käyttävät kuvia ja viittomia sekä pikapiirtämistä sanallisen vies- tinnän tueksi. Myös digilaitteita hyödynnetään tarvittaessa.

Lapsen huoltajan kanssa voidaan sopia, mitä lapsen sairaudesta tai vammasta voidaan kertoa varhaiskasvatuksessa muille lapsille. Lapset ovat usein hyvin ymmärtäväisiä tällaisten asioi- den suhteen, heille usein erilaisuus ei ole erilaisuutta.

## 4. Lasten osallisuus ja yhteistyö vanhempien kanssa

Varhaiskasvatuksen työntekijöiden tehtävä on taata toiminnallaan, että jokaisella lapsella on yhdenvertaiset mahdollisuudet osallistua ja olla osallinen. Lasta eikä huoltajia saa syrjiä kulttuuri- tai perhetaustan, uskonnon, vamman tai terveydentilan perusteella. Lapsen koh- telu pitää olla yhdenvertaista ja asiallista. Lapsen varhaiskasvatussuunnitelmaan ja esiope- tuksen oppimissuunnitelmaan laadittaessa kiinnitetään huomiota tasa-arvo ja yhdenvertai- suus näkökulmiin. Käytännössä tämä voi tarkoittaa sitä, että henkilökunta opastaa huoltajaa täyttämään lastaan koskevat kohdat varhaiskasvatussuunnitelmasta päiväkodin laitteella.

Perheiden kanssa tehtävässä yhteistyössä huomioidaan perheiden moninaisuus, yksilölliset tarpeet ja avoin vuorovaikutus. Perheille annetaan mahdollisuus kertoa heille tärkeistä asi- oista ilman ennakko-oletuksia. Varhaiskasvatuksen työntekijöiden on hyvä kuunnella myös mikä on kunkin perheen perhekäsitys ja kunnioittaa tätä keskusteluissa lapsen ja huoltajien kanssa. Perheiden ja yhteisön huomioimisella on positiivinen vaikutus lasten hyvinvointiin ja osallisuuden kehittymiseen. Tämän vuoksi varhaiskasvatuksessa on tärkeää tarjota tasapuoli- sesti yhteistyö- ja osallistumismahdollisuuksia Sysmän kunnan varhaiskasvatuksen asiak- kaille.

# 5. Tasa-arvon ja yhdenvertaisuuden toteutumisen arviointi

Lasten ja lapsiryhmän kanssa arvioidaan ja keskustellaan tasa-arvon ja yhdenvertaisuuden toteutumisesta lapsiryhmässä. Työntekijät havainnoivat tasa-arvon ja yhdenvertaisuuden näkökulmasta lapsiryhmän ja lasten toimintaa. Huoltajien kanssa tehtävässä yhteistyössä ja vuorovaikutuksessa työntekijät kiinnittävät huomiota tasa-arvoisuuteen ja yhdenvertaisuu- teen.

Varhaiskasvatuksen työntekijät arvioivat omaa työtään sekä itsenäisesti että tiimissä tasa- arvoisuuden ja yhdenvertaisuuden näkökulmasta. Säännöllisin väliajoin tiimi ja työntekijä kirjaa omat havainnot ja haasteet asian suhteen.

Huoltajilta kerätään vuosittain palautetta varhaiskasvatusyksikön toiminnasta. Huoltajat voivat myös antaa palautetta tasa-arvo ja yhdenvertaisuusasioista DaisyFamilyn viestien välityksellä. Kehittämiskohteisiin puututaan välittömästi ja ryhdytään korjaaviin toimenpitei- siin.

# 6. Kiusaamisen ehkäiseminen ja sovittelu keinot varhaiskasvatuksessa

Sysmän kunnan varhaiskasvatuksessa pyritään kiusaamista ehkäisemään mm. pienryhmätoi- minnalla, porrastuksilla sekä Piki-toiminnalla. Pienryhmä toiminnassa aikuinen pystyy parem- min havainnoimaan lasten leikkejä ja kaveritoimintaa sekä huomaamaan jos lapsilla on ei toi- vottua käyttäytymistä.

Kiusaamisen ehkäisy varhaiskasvatuksen arjessa. Varhaiskasvatuksen työntekijät luovat turvalliset puitteet lapsen ja ryhmän arkeen. He ovat aidosti läsnä lapsia varten, havainnoi- den samalla toimintaa. Jokainen lapsi tulee nähdyksi ja kuulluksi joka hoitopäivä. He saavat olla osallisena oman hoitopäivän sisältöön. Työntekijät ohjaavat ja ovat esimerkkejä lapsille. He asettavat rajat sekä kannustavat hyvään vuorovaikutukseen. Lapsiryhmissä ja yksiköissä on yhteiset sovitut säännöt ja sopimukset, joiden noudattamisesta huolehditaan. Lasten kanssa keskustellaan kiusaamisesta ilmiönä ikätasoon sopivalla tavalla. Huoltajia kuullaan ja he ovat osallisena lapsensa varhaiskasvatuksessa.

Kiusaamistilanteisiin ja kiusaamiseen puututaan välittömästi. Jokainen työntekijä on velvolli- nen puuttumaan kiusaamiseen ja epäasialliseen käyttäytymiseen myös yli ryhmä- ja yksikkö rajojen. Kiusaamistapaukset selvitetään osallisten kesken ja niistä tiedotetaan vanhemmille. Tapaukset myös kirjataan ylös: mitä tapahtui, ketkä olivat mukana, miten asia selvitettiin ja tiedotettiin huoltajille, päivämäärä ja työntekijän/ työntekijöiden nimet, jotka asian olivat havainneet ja puuttuneet sekä selvittäneet.

Sysmän kunnan varhaiskasvatuksen tasa-arvo- ja yhdenvertaisuussuunnitelma on hyväksytty

hyvinvointivaliokunnassa 31.08.2023 §67 351/00.01.01.01/2023